ཟླ་འདིའི་ཕྱི་ཚེས་༡༥ཉིན་འབར་མའི་དམག་སྤྱི་བགྲེས་པ་མེན་ཨང་ཧ་ལ་ཡེང་གིས་།འབར་མ་གཞུང་གིས་སྐྱབས་བཅོལ་བ་དེ་དག་ཕྱིར་རང་གི་རྒྱལ་ཁབ་ཏུ་ལེན་རྒྱུ་ཡིན་ཡང་།བྷང་ལ་དེ་ཤི་རྒྱལ་ཁབ་ཀྱིས་ད་ལྟ་རྗོད་བཞིན་པའི་རོ་ཧིན་གྷ་ཡའི་སྐྱབས་བཅོལ་བ་ཡིན་ཟེར་བ་ཐམས་ཅད་དང་ལེན་བྱེད་ཁག་པོ་ཆགས་བསྡད་ཡོད་སྐོར་བརྗོད་འདུགབརྒྱུད་ལམ་གྱི་གནས་ཚུལ་ལྟར་ན།ད་ལོའི་ཕྱི་ཟླ་༨ཚེས་༢༥ནས་འབར་མའི་ར་ཀེན་མངའ་སྡེའི་ནང་དྲག་རྒོལ་བྱུང་ཡོད་པ་དང་།ད་ལྟའི་བར་བྷང་ལ་དེ་ཤི་རྒྱལ་ཁབ་ནང་འབར་མའི་རོ་ཧིན་གྷ་ཡ་མི་གྲངས་༦༡༥༠༠༠ཙམ་སྐྱབས་བཅོལ་དུ་སླེབས་ཡོད་པ་མ་ཟད།སྐྱབས་བཅོལ་བ་དེ་ཚོར་འབར་མའི་དམག་གིས་ཁོང་ཚོའི་མི་རིགས་སྡེབ་གསོད་དང་།བུད་མེད་རྣམས་ལ་བཙན་གཡེམ།དེ་བཞིན་ས་ཁང་རྣམས་མེར་བསྲེགས་བཏང་བ་སོགས་ཡ་ང་བའི་དཀའ་སྡུག་བྱུང་ཡོད་པ་རེད།